Diari Oficial de la Generalitat Valenciana


Sumari del DOGV 4505, del 22-05-2003 (2003/5906)

ACORD de 13 de maig de 2003, del Consell de la Generalitat, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament d'Ares del Maestre.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4505

Data del DOGV
:   22-05-2003

Secció del DOGV
:   V. ALTRES ANUNCIS - F) EXPROPIACIONS

Número del document
:   2003/5906


Data del document
:   13-05-2003

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * Ares del Maestrat
    * expropiació
    * administració local

ACORD de 13 de maig de 2003, del Consell de la Generalitat, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament d'Ares del Maestre. [2003/F5906]
  
El Consell de la Generalitat, en la reunió del dia 13 de maig de 2003, adoptà l'acord següent:
  
L'Ajuntament d'Ares del Maestre, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte de zona esportiva al camí dels Regatxols.
  
Esta declaració d'urgent ocupació es justifica per les següents raons:
  
L'obra de zona esportiva al camí dels Regatxols ha de realitzar-se amb celeritat ja que, en tractar-se d'un municipi amb molt escassos recursos econòmics, l'obra està vinculada a ajudes procedents del Pla Provincial d'Instal·lacions Esportives 2001, l'execució de les quals és inajornable, la qual cosa justifica àmpliament acudir a este procediment especial.
  
La relació de propietaris, béns i drets afectats per l'expedient va ser sotmesa a informació pública i notificada individualment als interessats, alguns dels quals van presentar al·legacions que van ser resoltes pel Ple de la corporació. En l'expedient consten l'aprovació del projecte d'obres, l'acta de replantejament i la retenció de crèdit.
  
Per tot això, i ateses les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei 5/1983, de 30 de desembre, de la Generalitat, a proposta del conseller de Justícia i Administracions Públiques, el Consell de la Generalitat
  
ACORDA
  
Declarar la urgent ocupació dels béns i drets subjectes a l'expedient d'expropiació forçosa instruït per l'Ajuntament d'Ares del Maestre per a l'execució del projecte de zona esportiva al camí dels Regatxols.
  
Relació de béns afectats
  
A. Descripció registral: secà a Ares del Maestre, partida de la Mola d'Ares, Freginal. Ocupa una superfície de 30,000 àrees. Limita amb el nord amb José Vicente Troncho; sud amb el camí dels Regatxols; est, amb Marcos Arnelles Salvador; oest, amb Vicente García Marqués.
  
B. Descripció cadastral: és la parcel·la 91 del polígon 32 amb una superfície de 0,26 hectàrees. Limita al nord amb la parcel·la 96, de Teresa Monfort Mestre; a l'est, amb camí; al sud, amb la parcel·la 92, de José Mª Prats Bono, i oest, amb la parcel·la 96, de Teresa Monfort Mestre.
  
Situació jurídica: lliure de càrregues i gravàmens. Pertany a Dolores Barreda Tena per títol de donació en escriptura atorgada a Ares del Maestre el 23 d'agost de 1973 davant del notari José Luis Doménech Alba. Es va inscriure el 28 de febrer de 1974 i figura en el tom 448, llibre 24, foli 9, i és la finca 2007. Inscripció en el Registre de la Propietat de Morella.
  
Tipus d'afectació: no n'hi ha.
  
El present acord es publicarà en el Diari Oficial de la Generalitat Valenciana als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit davant de la corporació local expropiant al·legacions als sols efectes d'esmenar possibles errors que s'hagen produït en assenyalar els béns afectats per la urgent ocupació.
  
Este acord posa fi a la via administrativa, en virtut de l'article 109.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener. Les persones interessades podran interposar contra este els següents recursos:
  
a) Recurs potestatiu de reposició davant del Consell de la Generalitat, en el termini d'un mes comptat a partir de l'endemà d'aquell en què tinga lloc la publicació de l'acord en el Diari Oficial de la Generalitat Valenciana. Contra la desestimació expressa del recurs potestatiu de reposició podrà interposar en el termini de dos mesos, o, si és procedent, contra la desestimació presumpta pel transcurs d'un mes, en el termini de sis mesos, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas d'haver interposat recurs administratiu potestatiu de reposició no es podrà interposar recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb el que establixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener; i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
b) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia següent a la publicació de l'acord en el Diari Oficial de la Generalitat Valenciana, conformement amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que les persones interessades puguen exercitar qualsevol altra via que estimen oportuna.
  
València, 13 de maig de 2003
  
El vicepresident i secretari del Govern Valencià,
  
JOSÉ JOAQUÍN RIPOLL SERRANO